Qed isir kuntatt mal-klijenti ta' din il-persuna biex jew jitpoġġew fi kwarantina jew inkella jitkellmu minnufih jekk iħossu xi sintomi. Waqt il-bulletin mediku ta' kuljum, is-Supretendent tas-Saħħa Pubblika qalet li fl-aħħar 24 siegħa saru 1,022 test u 13-il persuna rriżultaw pożittiv għall-coronavirus. Sa issa, Malta, kellha 412-il każ. Hija kkonfermat dak li qal dalgħodu l-Ministru għas-Saħħa, jiġifieri li fiequ 38 persuna oħra biex hekk issa Malta għandha 327 każ pendenti, jekk wieħed inaqqas it- 82 persuna li fieqet u tliet pazjenti li tilfu ħajjithom. Apparti minn hekk, Gauci spjegat kif sa issa Malta għamlet 'il fuq minn 21,000 swab, biex Malta hija t-tielet l-aktar pajjiż li fih saru testijiet. Ħaddiema tas-Saħħa f'San Vinċenz Fost il-pazjenti l-ġodda, hemm ħaddiema tas-saħħa ta' 22 sena li taħdem fir-Residenza ta' San Vinċenz de Paule. Din il-persuna kienet fi kwarantina wara li kienet f'kuntatt mal-anzjana residenta f'SVDP u li fl-aħħar jiem irriżultat pożittiv. Pazjenta kienet qed tagħmel delivery fid-djar Waħda mill-pazjenti għandha wkoll negozju. Minkejja li ma kinitx qed taħdem fil-ħanut tagħha, l-istess persuna kienet qed twassal id-deliveries fid-djar. Bħalissa l-pazjenta qed tgħaddi l-informazzjoni lill-awtoritajiet ta' fejn għamlet delivery biex isir kuntatt ma' dawn il-persuni biex f'każ li jħossu s-sintomi jitkellmu mill-ewwel u jċemplu l-111 u fejn ikun hemm bżonn jitpoġġew minnufih fi kwarantina. Hawnhekk fakkret fl-appell tagħha biex kwalunkwe xirja jew titħalla fil-ġenb għal tlett ijiem jew inkella l-prodotti jitmesħu bl-ilma bis-sapun qabel jitpoġġew f'posthom jew jintużaw. Importanti wkoll li persuna taħsel ta' spiss idejha. Anzjana ta' 96 sena Din il-pazjenta daħlet Mater Dei fit-13 ta' April bi qtugħ ta' nifs iżda wara li sarilha t-test, dan irriżulta negattiv. Madanakollu, is-sintomi komplew jiżdiedu u reġa' sarilha t-test u din irriżultat pożittiva. Bħalissa qed isir kuntatt mal-persuni oħra li setgħu ġew esposti. Erba' każi oħra fiċ-Ċentru Miftuħ ta' Ħal Far Erba' pazjenti minn dawn it-13-il pazjenta, huma residenti fiċ-Ċentru Miftuħ ta' Ħal Far, liema lockdown bħalissa jinsab taħt lockdown. Fil-fatt, f'dan iċ-ċentru, qed isiru diversi testijiet, mhux biss fuq dawk li jkollhom is-sintomi. L-immigranti qed jitpoġġew f'iżolament fl-istess ċentru. Każi oħra: